**VAŽNO!**

**OBAVIJEST MATURANTIMA**

**o pravu na podnošenje prvostupanjskog prigovora na rezultate (ocjenjivanje) ispita Državne mature u jesenskom roku šk. god. 2020./2021.**

 **U srijedu,** **8. rujna 2021. u 12.00 sati** bit će objavljeni privremeni rezultati ispita Državne mature u jesenskom roku šk. god. 2020./2021. Ovogodišnji maturanti i ostali pristupnici na svojoj će stranici, na poveznici *Moji rezultati,* dobiti uvid u rješenja svojih ispita, broj bodova koji im je dodijeljen te uspjeh koji su postigli na ispitima kojima su pristupili.

**Rok za prigovore** na rezultate ispita traje 48 sati od objave privremenih rezultata. U skladu sa navedenim, od **8. rujna od 12:01** sati do **10. rujna u 12:00 sati** traje aktivnost ulaganja **prvostupanjskih** **prigovora učenika na ocjenjivanje.**

**Učenici četvrtih razreda srednjih škola u Republici Hrvatskoj** prigovor podnose pisanim putem **Školskome ispitnome povjerenstvu**, koje donosi mišljenje o opravdanosti prigovora i prosljeđuje ga Centru.

Zbog novonastale situacije u sklopu pandemije širenja virusa COVID – 19, prigovore ćete podnositi **elektronskim putem.** Na web – stranici Treće ekonomske škole, kao i u aplikaciji Yammer (virtualna učionica DMT TESZG 2020./2021.), bit će objavljen **Obrazac prigovora.** Taj dokument izrađen je u wordu i može se uređivati. Popunjeni obrazac prigovora možete uputiti privatnom porukom ispitnoj koordinatorici na Yammeru, ili mailom na slavica.falamic@gmail.com. ŠIP će izvršiti uvid u svaki prigovor, unijeti ga u bazu za Državnu maturu, dati svoje mišljenje, a nakon što ga NCVVO razmotri, na svojoj ćete stranici u bazi vidjeti je li vaš prigovor usvojen ili ne.

**Napomena:** U Obrascu prigovora, u prostoru za tekst prigovora, mora biti točno napisano na koji se zadatak odnosi prigovor te obrazloženo u čemu se sastoji nepravilnost. U obzir se neće uzimati prigovori tipa „molim da još jednom pregledate moj ispit jer mi nedostaje jedan bod za prolaz ili veću ocjenu“. Isto tako nećemo razmatrati prigovore tipa „nisam uspio/uspjela prepisati odgovore u List za odgovore, ili „nisam uspjela/uspio prepisati sadržaj lista za koncept u Knjižicu eseja (List za čistopis)“. Nećemo razmatrati ni prigovore u kojima navodite privatne razloge zbog kojih ste napravili pogrešku.

**Konačna objava rezultata ispita bit će 15. rujna 2021.**

 Ispitna koordinatorica

 Slavica Falamić, prof.